Annonce

vejle - Paul omkom desværre i en bil ulykke i lørdags, dette rører selvfølelig rigtig mange af os, og derfor samles vi alle sammen for at bede og vise vores respekt for manden som startede det som vi alle samme holder så meget af.



Sådan lyder overskriften på facebook-gruppen: Paul Walker Memorial Meetup@Vejle, som netop er blevet oprettet.



Paul Walker, der blev mest kendt for sin rolle som politibetjenten Brian O'Connor i the Fast and the Furious-filmene, døde den 30. november, da han forulykkede i sin Porsche sammen med sin ven Roger Rodas. Bilen ramte et vejtræ i Valencia, Santa Clarita, og bilen brød i brand. Begge mænd blev erklæret døde på stedet.



I Vejle vil filmstjernen blive mindet på fredag, hvor fans vil mødes på Bilkas parkeringsplads klokken 22. Klokken 23 bliver der holdt et minuts stilhed, hvorefter de fremmødte til køre i kortege gennem Vejle via Dæmningen. Seancen afsluttes klokken 23.30 på Mc Donalds i Vinding, og arrangørerne opfordrer til, at bilerne bliver pyntet med sorte bånd.